recursal/SuperWikiNEXT-32B huggingface dataset:
**Karma Tashi Ling** **buddhistsamfunn** (KTLBS) er et landsomfattende buddhistisk trossamfunn som er tilknyttet Karma Kagyu-tradisjonen av tibetansk buddhisme. Samfunnet ble stiftet 13. juni 1975 og har sin hovedbase på Bjørndal sør i Oslo. Her ligger hovedsete for KTLBS i et nytt, flott tempel med bokbutikk som ble innviet i juni 2015. I 2004 ble det reist en fredsstupa, som forøvrig var den første stupaen bygd i Norge, til minne om at H.H Dalai Lama fikk fredsprisen. 

H.H. 17 Gyalwa Karmapa, Ogyen Trinley Dorje, er KTBLS sin åndelige leder og H.E Jetsün Khandro Rinpoche er sanghaens rådgiver. KTBLS har som viktigste formål å undervise i den tibetansk-buddhistiske tradisjon og legge forholdene til rette for sanghaens og enkeltindividets buddhistiske meditasjonspraksis og utvikling. 

Hovedlama gjennom over 25 år er Lama Changchub Tsering.

KTLBS driftes på frivillig, ulønnet basis av medlemmer og ildsjeler.

Karma Tashi Ling buddhistsamfunn er tilknyttet Buddhistforbundet, som er et landsomfattende buddhistisk trossamfunn.

Senteret har ulike tilbud til et fellesskap av mennesker som praktiserer buddhistisk meditasjon, og tilbyr kurs i meditasjon og buddhistisk filosofi, og har et variert tilbud til alle som vil lære meditasjon og bli med i et rikt åndelig fellesskap. På hjemmesiden kan du få informasjon om aktiviteter og arrangementer. Alle som er interessert i buddhismen er velkomne.

Kurs- og retreatsenteret Karma Shedrup Ling, som ligger i Sørmarka, ca 10 minutter fra Ski, hører også inn under Karma Tashi Ling.

Eksterne lenker
---------------

* (no) Offisielt nettsted Rediger på Wikidata
* (no) Karma Tashi Ling på YouTube Rediger på Wikidata

|  |  |
| --- | --- |
| Oppslagsverk/autoritetsdata | Oslo Byleksikon **·** Brønnøysundregistrene
 |
**«Mandolins in the Moonlight»** er en amerikansk populærmusikksang med melodi og tekst av Aaron Schroeder og George David Weiss.

Perry Como with Mitchell Ayres' Orchestra and The Ray Charles Singers spilte den inn i RCA Victor's Studio A, New York City, 16. september 1958. Den ble utgitt på single i USA med katalognumrene 47-7353 (mono) og 61-7353 (stereo).

I Storbritannia ble den utgitt av RCA på 78-plate med katalognummer 1086.

I Japan ble den utgitt av RCA på stereosingle med katalognummer SX-1002.

I Frankrike ble den utgitt av RCA med katalognumer 45-326.

Den andre siden på de amerikanske, britiske og japanske utgivelsene var «Love Makes the World go Around», men på den franske utgivelsen var det «Glendora».

Norsk versjon
-------------

Rolv Wesenlund har skrevet en norsk tekst. På norsk bærer den tittelen «Mandoliner og måne».

### Innspilling

* Elisabeth Granneman med Sigurd Jansens orkester. Utgitt på singlen Philips 353 135 i 1959.

Referanser
----------

1. 1 2 3 4  Mandolins in the Moonlight
2. ↑  Se plateetiketten
Begynnelsen på Arrianos' *Periplous Euxeinou Pontou*, trykt utgave i Basel fra 1533
**Arrianos** (gresk: Ἀρριανός; latin: *Lucius Flavius Arrianus*; født ca 86-96, død 160 eller 175 e.Kr.) var gresk historiker og filosof i den romerske perioden og skrev hovedsakelig på gresk i attisk dialekt. Arrianos var født i kystbyen Nikomedia (dagens by İzmit i Tyrkia), på hans tid hovedstaden i den romerske provinsen Bitynia. Han kalles derfor ofte for **Arrianos fra Nikomedia**. I engelsk litteratur kun omtalt som **Arrian**.

Han var også romersk offentlig tjenestemann, politiker og militær hærfører. Han ble utsett som romersk konsul i 129 eller 130, og var deretter stattholder i seks år Kappadokia hvor han blant annet beseiret en invasjon av alanere, hvilket han har skrevet om i boken *Ectaxis contra Alanos*. Deretter bosatte han seg i Athen, og det var i løpet av denne tiden det antas at han skrev sine fleste verk. Hans mest kjente verk er *Anabasis Alexandri* (*Aleksanders kampanjer*).

*Anabasis Alexandri* er betraktet som antikkens mest komplette skildring av Aleksander den stores invasjon av Perserriket og senere kriger. Det må ikke forveksles med *Anabasis* av Xenofon på 300-tallet f.Kr. Arrianos er også betraktet som en av grunnleggerne av en hovedsakelig militærbasert fokus på historien. En hovedkilde til Arrianos' verk var Ptolemaios I Soters nå tapte biografi og historie om Aleksanders kriger, og hvor Ptolemaios selv deltok som hærfører. Det er kun gjennom Arrianos' tekst at Ptolemaios' verk kan vurderes. Andre verker som Arrianos skrev var *Avhandling om Epiktetos*, en rekke utdrag fra læren til den stoiske filosofen Epiktetos (også kjent som Epiktet), opprinnelig i åtte bøker, men kun fire gjenstår. Et annet verk var *Indica* som forteller historien om Aleksanders offiser Nearkhos' sjøreise fra India og til Persiabukten etter Aleksanders erobring av Indusdalen. Arrianos skrev denne teksten på jonisk gresk dialekt ved å ta Herodotos som litterær retningslinje.

Referanser
----------

1. ↑   Gemeinsame Normdatei, GND-ID 118504436, besøkt 16. oktober 2015[Hentet fra Wikidata]
2. ↑   National Library of Portugal, oppført som Flavius Arrianus, PTBNP-ID 7584[Hentet fra Wikidata]
3. ↑   Brockhaus Enzyklopädie, oppført som Flavius Arrian, Brockhaus Online-Enzyklopädie-id arrian-flavius[Hentet fra Wikidata]
4. ↑   basert på følgende heuristikk inferred from full name[Hentet fra Wikidata]

Eksterne lenker
---------------

* Lendering, Jona: «Arrian of Nicomedia» Arkivert 9. august 2014 hos Wayback Machine. *Livius.org*
* Dansey, William (1831): *Arrian On Coursing: the Cynegeticus*, *Archive.org*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL
 |
Arkeologisk utgravningstegning (nederst) som marker stolpehull og spor etter vegger i det som blir ansett for å ha vært et hov i Uppåkra i Skåne i Sverige, og et forslag til rekonstruksjon av bygningen på basis av disse funnene. På utgravingstegningen er rester etter et ildsted markert med rødt, og et beger og en glasskål ble funnet der det er markert med grønt. I stolpehullene og nedgravningene for veggene ble det funnet et hundretals gullgubber.
**Hov** er en betegnelse på en gammel hedensk kultplass, antakeligvis en bygning viet til kultisk aktivitet. I forskningen har det imidlertid vært hevdet av hovene dels var utendørsanlegg, dels var å forstå som gildehaldene i gårder for bygdas mest fremstående mann. I noen grad viser det seg også at en kan finne rester av rom med en slik funksjon under utgravninger av store langhus. Men arkeologiske utgravninger i de senere tider har også brakt for dagen spor etter bygninger som synes å ha hatt funksjon som spesialiserte kulthus. For eksempel er sporene etter en bygning som inngår i et førkristent kultanlegg på Ranheim i Trondheim, tolket som et hov, og det samme gjelder for funn av spor og rester etter en bygning i Uppåkra på Lundsletten i nærheten av byen Lund i Skåne i Sverige. Det er derfor vanlig nå, i alle fall innen arkeologiske kretser, å regne med at hovene har eksistert som egne spesialserte kultbygninger, slik man finner dem beskrevet i noen tilfeller i Snorre Sturlasons kongesagaer og i fortellingene om Torolv Mosterskjegg i de islandske Eyrbyggjasagaen og Landnåmsboka.
***Septembermordet*** var en TV-film med etterforskerne Helmer & Sigurdson, som ble sendt på NRK 30. januar 1981. *Septembermordet* ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

Sigurdson (Anders Hatlo) har en mindre fremtredende rolle i denne historien.

VGs TV-anmelder Jan Christensen var lite imponert og mente kriminalgåten var både "forvirret" og "hastverkspreget".

Handling
--------

Helmer er på elgjakt i Trøndelag. Han blir mistenkt for drap etter at en i jaktlaget blir funnet skutt med Helmers rifle. Fru Helmer engasjerer seg i saken og drar nordover sammen med politifullmektig Skagen.

Om produksjonen
---------------

Den ble innspilt sommeren 1979, omtrent samtidig som *Mareritt ved midtsommer* og *Spøkelsesbussen*.

Opptakene ble gjort i Oslo-området.

Rolleliste
----------

Helmer: Alf Nordvang  
Sigurdson: Anders Hatlo  
Aud Helmer: Ulrikke Greve  
Skagen: Kai Remlov  
Marit: Marit Hamdahl  
Lensmann Øverland: Knut M. Hansson  
Roten: Ragnar Holen  
Aune: Rannolv Nilsen  
Rømyr: Svein Moen  
Gjølme: Rolf Sand  
Lege: Bjørn Jenseg  
Kriminalsjef: Wilfred Breistrand  
Fru Øverland: Bjørg Vatle  
Øvrige medvirkende: Magnus Nielsen, Tordis Bøyum Holt, Inger Heldal, Anne-May Nilsen, Vibeke Lundquist, William Nyren, Øyvind Blunck, Aril Martinsen m.fl.

Referanser
----------

1. ↑  VG - Helnorsk i detektimen (30.01.1981, s.41)
2. ↑  VG - Dårlig norsk lynkrim (31.01.1981, s.56)
3. ↑  Aftenposten Radio og TV bilag (28.12.1979, s.3)
4. ↑  Aftenposten morgen Radio & TV (2.5.1981, s.14)

Eksterne lenker
---------------

* (en) *Septembermordet* på Internet Movie Database Rediger på Wikidata

* (no) *Septembermordet* hos Filmfront Rediger på Wikidata
* Septembermordet på NRK Nett-TV
***Hovactyla*** er en slekt av kamfølerbiller.

Utseende
--------

Middelsstore (ca. 10 millimeter), avlangt-ovale biller, gjerne mørke med rødlig pronotum. Antennene er kamformede hos hannene, sagtakkede hos hunnene. **Hodet** er nokså lite, fasettøynene er utstående med fine fasetter, uten hår. Antennene er lange, 11-leddete, sagtakkede eller kamformede. **Brystskjoldet** (pronotum) er ganske kort, bredere enn langt, omtrent klokkeformet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket.

Levevis
-------

De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. *Ptilodactyla exotica*, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

Utbredelse
----------

Slekten er kjent fra Madagaskar.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien **kamfølerbiller**, **Ptilodactylidae** Laporte de Castelnau, 1836
				+ Underfamilien Cladotominae
					- Slekten ***Hovactyla*** Fairmaire, 1901
						* *Hovactyla dermestoides* Fairmaire, 1901

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.

Eksterne lenker
---------------

* (en) *Hovactyla* i Global Biodiversity Information Facility Rediger på Wikidata
Kart fra 1698 med West Jersey og Pennsylvania.
Provinsene West Jersey og East Jersey i gult respektive grønt. Keith Line i rødt, Coxe and Barclay line i oransje.
**West Jersey**, ved siden av East Jersey, var en separat styrt engelsk provins som bestod i 28 år, mellom 1674 og 1702. Dens hovedstad var Burlington. Fastsettelsen av en nøyaktig grense mellom East Jersey og West Jersey var ofte en kilde til konflikter.

Historie
--------

Delawaredalen hadde vært befolket av lenape- (eller delaware-)indianeren innen europeisk utforskning og kolonisering begynte omkring 1609 av hollendere, svensker og engelskmenn. Det nederlandske vestindiske kompani hadde etablert en eller to bosetninger ved Delawareelven, men mot slutten av 1620-tallet var de fleste av dem flyttet til Manhattan, som ble sentrum for Ny-Nederland.

Kolonien Nya Sverige ble grunnlagt ved Delawareelven på 1630-tallet. Størstedelen av den svenske befolkningen var på vestsiden av elven, men etter at Ny-Nederlands Fort Nassau ble tatt i bruk igjen for å utfordre svenskene, ble Fort Nya Elfsborg grunnlagt i det som er det senere Salem County. Fort Nya Elfsborg lå mellom dagens Salem og Alloway Creek nær Bridgeport. Kolonien Nya Sverige grunnla to hovedsaklige bosetninger i New Jersey: Sveaborg, (senere Swedesboro) og Nya Stockholm (senere Bridgeport). Trinity Church i Swedesboro var Svenska kyrkans sted i området.

Hollenderne beseiret Nya Sverige i 1655. Kolonisering av området som nå er det vestre New Jersey skjøt ikke fart før det var blitt erobret av England i 1664. Begynnende i siste del 1670-årene kom det kvekere i stort antall, først i dagens Salem County og så i Burlington, som ble hovedstad i West Jersey.

Referanser
----------

1. ↑   *The Delaware Indians: A History*, (by Weslager, C. A. New Brunswick, NJ: Rutgers University Press. 1972)
2. ↑  *The Swedes and Finns in New Jersey* (Federal Writers' Project of WPA. Bayonne, New Jersey: Jersey Printing Company, Inc. 1938)
3. ↑  *A Brief History Of The Early Swedes in New Jersey* (Gloucester County NJ History and Genealogy)  Arkivert 6. september 2017 hos Wayback Machine.
4. ↑   *British Colony* (Burlington County Historical Society. Burlington City, NJ )

Litteratur
----------

* Weslager, C. A. *Dutch Explorers, Traders, and Settlers in the Delaware Valley, 1609-1644*. (Philadelphia, University of Pennsylvania Press, 1961).
* Johnson, Amandus *The Swedish Settlements on the Delaware Volume I: Their History and Relation to the Indians, Dutch and English, 1638-1664* (Philadelphia: Swedish Colonial Society. 1911)

Eksterne lenker
---------------

* West Jersey History Project
* Quaker West New Jersey: Democracy in 1677
* 1677 Charter Arkivert 7. mai 2013 hos Wayback Machine.
* 1681 Regulations
* Where was the West Jersey/East Jersey line?
Mandelmelk
Rå mandler
**Mandelmelk** er en melkeaktig drikk laget av malte mandler. I motsetning til dyremelk inneholder mandelmelk ingen kolesterol eller laktose, og kan dermed brukes som en erstatning for dyremelk i mange oppskrifter. Mandelmelk som selges i butikk kan finnes i flere smaksvarianter og er ofte tilsatt vitaminer. Det kan også lages hjemme ved å male mandler og vann i en hurtigmikser.

Historie
--------

I middelalderen var mandelmelk kjent både i den den muslimske verden og blant kristne, hvor det faktum at det var et vegetabilsk produkt gjorde at det kunne spises også under fasten. Det var også mye brukt i matlagingen ellers i middelalderen fordi kumelk ikke hadde like lang holdbarhet og ofte ble kjernet til smør eller ystet ganske raskt.

Historisk ble mandelmelk kalt *amygdalate*, og ble brukt helt fra Den iberiske halvøy til Øst-Asia.

Eksterne lenker
---------------

* Mandelmelkoppskrift fra *Viandier* av Taillevent
* Mandelens historie
* Mandelmelk med vanilje
**Lande Idrettsforening** (stiftet 2. mars 1975) er et idrettslag fra bydelen Lande i Sarpsborg, som hovedsakelig driver med fotball. Klubben spiller sine hjemmekamper på Oppsundbanen, som de også deler med hundeklubber. Om vinteren trenes det på diverse kunstgressbaner i byen.

Klubben har også hatt andre aktiviteter enn fotball, og ble tidlig en klubb for bordtennis, håndball og volleyball.

Historie
--------

Allan Rasmussen var klubbens første formann, da klubben 2. mars 1975 ble stiftet med verdien om å fremme idrett, samhørighet og kameratskap blant og mellom befolkningen i Lande-området.

Idretter
--------

### Fotball

4. november 1976 ble klubben godkjent som medlem av Norges Fotballforbund, som muliggjorde spill i seriesystemet. 30. april 1977 spilte klubben sin første offisielle seriekamp, 2–2 borte mot Degernes. Klubben endte sesongen på 6.-plass av 10 lag.

Klubbens A-lag spilte sist i 7. divisjon under 2018-sesongen:

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Sarpsborg FK 2 | 18 | 14 | 2 | 2 | 91–34 | 57 | **43**  |
| 2 | Yven | 18 | 14 | 1 | 3 | 66–27 | 39 | **43**  |
| 3 | Kråkerøy 3 | 18 | 13 | 2 | 3 | 69–37 | 32 | **41**  |
| 4 | Hafslund | 18 | 12 | 0 | 6 | 101–50 | 51 | **36**  |
| 5 | Lisleby 2 | 18 | 9 | 0 | 9 | 63–60 | 3 | **27**  |
| 6 | Råde 3 | 18 | 8 | 1 | 9 | 65–57 | 8 | **25**  |
| 7 | Nylende | 18 | 5 | 3 | 10 | 43–75 | −32 | **18**  |
| 8 | Lervik 2 | 18 | 3 | 2 | 13 | 45–77 | −32 | **11**  |
| 9 | Korsgård 2 | 18 | 3 | 1 | 14 | 40–88 | −48 | **10**  |
| 10 | Lande | 18 | 3 | 0 | 15 | 32–110 | −78 | **9**  |
| Kilde  **·**  Rediger |

Referanser
----------

1. ↑  «Om Lande IF». Lande Idrettsforening. Besøkt 3. oktober 2022.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Kent Huskins** (født 4. mai 1979 i Almonte i Ontario) er en kanadisk ishockeyspiller. Han spiller for tiden for Anaheim Ducks i National Hockey League. Kent Huskins er forsvarsspiller. 

Før han fikk sin debut i NHL spilte han med Ducks i 2006, fire sesonger i AHL. Han ble draftet i 1998 av Chicago Blackhawks, og spilte for Norfolk, San Antonio, og Manitoba i AHL før han ble med et tilknytningslag til Ducks, Portland Pirates, i 2005. Han har også spilt fire sesonger ved Clarkson University. 

Han fikk sin debut for NHL den 23. desember 2006 da Duck spilte mot Phoenix Coyotes. Han ble tilkalt for å fylle et hull i forsvaret grunnet skade hos Sean O'Donnell, og senere hos Chris Pronger. Han ble sendt tilbake senere, og deretter kalt tilbake for godt da Duck solgte spillere. Han var med å vinne Stanley Cup med Anaheim Ducks i 2007.

Referanser
----------

Eksterne lenker
---------------

* (en) Kent Huskins – National Hockey League (NHL) Rediger på Wikidata

* (en) Kent Huskins – Hockeydb.com Rediger på Wikidata

* (en) Kent Huskins – Hockey-Reference.com Rediger på Wikidata

* (en) Kent Huskins – Eliteprospects.com Rediger på Wikidata
**Bertil Lien** (født 20. juni 1952) er en norsk kommunikasjonsrådgiver og tekstforfatter.

I 1972 introduserte han som musikkjournalist i *Adresseavisen* begrepet «trønderrock» for første gang. Det gjorde han under et intervju med gruppa Prudence, da han mente begrepet passet som beskrivelse av gruppas kombinasjon av tradisjons- og folkemusikk fra Trøndelag og musikken til tungrockband som Deep Purple.

Som reklamemann har Lien blant annet bidratt til ungdomskampanjer for Vegdirektoratet og Trygg Trafikk, informasjons- og undervisningsmateriell for Sjømatrådet og Rema 1000s «kuttisme»-kampanje.

Lien skrev i 2009 biografidelen, *163 sanger: Tekster & noter med besifring* til samleboksene Åge-boks 1 og Åge-boks 2 ved Åge Aleksandersens 60-årsdag. I 2022 skrev han "Fra gruskjører til miljøpioner", historien om Børstads Transport. Boka ble utgitt i forbindelse med bedriftens 80-års jubileum.

Bibliografi
-----------

* 2009: *163 sanger: Tekster & noter med besifring*, sammen med Åge Aleksandersen, Norsk Noteservice ISBN 978-82-8089-124-2
* 2009: *Jonas og Sara på skattejakt*, sammen med Christoffer Brovold og Line Kjelstrup:
* 1993: *Bildene : klart vann, grønt gress, frisk luft, hvit snø* – en del av serien *Norske bilder*, sammen med Halvard Kvåle, Rolf Grundesen, Arvid Esperø og Kristin Brudevoll, utgitt i forbindelse med OL på Lillehammer

Diskografi
* Aunt Mary: *The Best of Aunt Mary* (1974)
* Norsk Plateselskap: *Trønder-Rock* (1982)
* Difference: *Norsk Rocks Skattkammer Vol. 7: Difference* (2005)
* Prudence: *Live Sveriges Radio 17.11.1973* (2018)

Referanser
----------

1. ↑  «Derfor synger trønderrockerne hest». side2.no. 27. april 2009. Besøkt 31. mars 2010.
2. ↑  «Flesk til folket». *Adresseavisen*, 31. august 2001.

Eksterne lenker
---------------

* (no) Publikasjoner av Bertil Lien i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Duskfotblomsterflue** (*Platycheirus amplus*) er en liten, slank flue som tilhører familien blomsterfluene. Den er utbredt over hele Norge.

Utseende
--------

En middelsstor (7-10 mm), blankt gul og svart blomsterflue. Kroppen er noe bredere og mer påfallende hårete enn hos de fleste andre *Platycheirus-*arter. På hannens frambein er låret brungult med tette, mørke hår langs bakkanten, ingen av disse skiller seg særlig ut fra de andre. Leggen er gul, jevnt utvidet, ikke påfallende bred. Første fotledd er stort, hvitt, nærmest trapesformet, mye bredere enn leggen. De andre fotleddene er ganske små, omtrent halvparten så brede som det første. Det andre leddet er hvitt, leddene 3-5 gule. På mellombeinet har låret en markert knekk i midten, leggen har en tett dusk av mørke hår litt innenfor midten. Bakbeina er nesten helt mørke, det første fotleddet spoleformet. Bakkroppen er noe bredere enn vanlig hos *Platycheirus-*hanner. Det andre leddet har et par ganske små, gule tverrflekker, leddene 3 og 4 har hvert sitt par firkantede, gule flekker som bår ut til ytterkanten, men er bredt skilte i midten. Hunnen har fire par, ofte litt utydelige, gule flekker på bakkroppen.

Levevis
-------

Arten finnes på våtmarker, myrer og ved bredden av ferskvann. Larvene lever trolig av bladlus. De voksne fluene besøker gjerne blomster og flyr i mai-august.

Utbredelse
----------

Dette er en nordlig art som finnes fra Belgia og nordover i Europa, og i Alpene. Den forekommer også ved stillehavskysten i Russland, trolig også i resten av det nordlige Russland. I Nord-Amerika er den utbredt fra Alaska sør til det midtre USA. I Norge finnes den over hele landet, muligens bortsett fra høyfjellet og mesteparten av Finnmark.

Systematisk inndeling
---------------------

**Treliste**
* **Fluer** (Brachycera)
	+ **Muscomorpha**
		- **høyerestående fluer** [Cyclorrhapha)
			* **Aschiza**
				+ **blomsterfluer** (Syrphidae)
					- underfamilie Syrphinae
						* gruppe Melanostomini
							+ slekten fotblomsterfluer, *Platycheirus* Lepeletier & Audinet-Serville, 1828
								- duskfotblomsterflue, *Platycheirus amplus* Curran, 1927

Litteratur
----------

* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.* Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

Eksterne lenker
---------------

* (en) *duskfotblomsterflue* i Encyclopedia of Life Rediger på Wikidata

* (en) *duskfotblomsterflue* i Global Biodiversity Information Facility Rediger på Wikidata

* (no) *duskfotblomsterflue* hos Artsdatabanken Rediger på Wikidata

* (sv) *duskfotblomsterflue* hos Dyntaxa Rediger på Wikidata

* (en) *duskfotblomsterflue* hos Fauna Europaea Rediger på Wikidata

* (en) *duskfotblomsterflue* hos ITIS Rediger på Wikidata

* (en) *duskfotblomsterflue* hos NCBI Rediger på Wikidata
**Landegodefjorden** er et bredt sund i Bodø kommune i Nordland som i sør formes mellom øya Landegode og fastlandet like nord for Bodø by. Sundet er om lag 18 kilometer langt frem til innløpet av Mistfjorden og foten av Mjeldefjellet, mens på vestsiden regnes innløpet å være ved Landegode fyr.

Landegode fyr ved innseilingen til Landegodefjorden Foto: Bruno Jargot (2010) 
Sundet har en rekke små øyer og grunner og kan, spesielt vinterstid, være utsatt for plutselig sterk vind. Fallvinder fra Landegodefjellene eller en sterk østlig vind, med hyppige kast, fra fastlandet er heller ikke uvanlig. Skipsled for mye «innaskjærs» skipstrafikk og for rutegående trafikk som Hurtigruten, Nordlandsekspressen og hurtigbåten mellom Bodø og Helnessund.

Det er en tett bebyggelse langs fylkesvei 834 på østsiden av Landegodefjorden, fra Bodø by og nordøstover til Mjeldefjellet, med bydelen Løpsmarka og grendene Løp, Myklebostad og Skau. Samlet går bygdene under navnet Nordstranda. Området ved Mjelde er et populært rekreasjonsområde med blant annet strender og turområder. Hurtigbåtanløp av Kvig på Landegode.

Kilder
------

* National Geospatialintelligence Agency: *Prostar Sailing Directions 2004 North and West Coasts of Norway Enroute*. Januar 2004. Side 155-156.
**Sigrid Landgraf** (født 7. mai 1959 i Hanau), tysk landhockeyspiller som deltok i de olympiske leker 1984 i Los Angeles.

Lamdgraf vant en olympisk sølvmedalje i landhockey under OL 1984 i Los Angeles. Hun var med på det vesttyske laget kom på andreplass landhockeyturneringen for damer bak Nederland. Seks lag deltok, det ble spilt en enkeltserie der alle lagene møttes én gang. Vest-Tyskland fikk seks poeng, de vant to kamper, tapte en og spilte to uavgjort. Landgraf spilte fem kamper i OL-turneringen.

OL-medaljer
-----------

* 1984 USAs flagg Los Angeles - Sølv Sølv i landhockey, damer Vest-Tysklands flagg Vest-Tyskland

Referanser
----------

1. ↑   Olympedia, Olympedia utøver-ID 18934, besøkt 18. april 2022[Hentet fra Wikidata]

Eksterne lenker
---------------

* (en) Sigrid Landgraf – Olympics.com Rediger på Wikidata

* (en) Sigrid Landgraf – Olympic.org Rediger på Wikidata

* (en) Sigrid Landgraf – Olympedia Rediger på Wikidata

* (en) Sigrid Landgraf – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Sigrid Rachlew** (født 25. mars 1884, død 20. januar 1992) var en norsk illustratør som tegnet dekoren til Porsgrunds Porselænsfabriks kjente «nisseservise». Dekoren har blitt karakterisert som «en del av norsk kulturarv».

Bakgrunn
--------

Sigrid Rachlew var datter av Johan Jeremiassen (1843–1889), som etablerte Porsgrunds Porselænsfabrik og et skipsrederi, og Serine Jeremiassen født Knudsen (1846–1937), som drev fabrikken og rederiet videre etter ektemannens død i 1889.

Som 16-åring dro Sigrid Jeremiassen til Roma for å utdanne seg til kunstner. Etter seks år vendte hun hjem, og i Norge fikk hun undervisning av maleren Harriet Backer. Etter hvert besluttet Sigrid Jeremiassen seg for at hun ikke var dyktig nok som kunstner, og hun ødela alt hun hadde produsert. Deretter giftet hun seg og stiftet familie, og la kunsten på hyllen frem til sine eldre dager.

Nissedekoren
------------

I 1898, da Sigrid Jeremiassen var 14 år gammel, tegnet hun et større antall nissemotiver som ble brukt til dekor på et utvalg porselensgjenstander; motivene ble lett modifisert av fabrikkens ansatte tegnere før de ble satt i produksjon. Den aller første gjenstanden som porselensfabrikken ferdigstilte med nissemotivene, var en terrin som i 1900 ble gitt som gave fra Porsgrunns ordfører Bjørn Loge til borgermesteren i Berlin. I 1908 lanserte porselensfabrikken både barneservise og dukkeservise med Rachlews nissedekor. Dessuten inneholdt priskuranten en nattpotte dekorert med de samme nissene; dette produktet ble kjent som «nissepotten» og ble med årene et samleobjekt.

Senere introduserte fabrikken juleservise og ulike andre produkter med samme dekor.

Ekteskap
--------

Sigrid Rachlew var gift med marinekaptein Cato Rachlew (1883–1968).

Referanser
----------

1. 1 2  «Dødsannonse: Sigrid Rachlew». *Østlandets blad*. Nordre Follo. 23. januar 1992.
2. 1 2  «PPs "nissetegner" død». *Porsgrunns Dagblad*. 27. januar 1992. «Sigrid Rachlew, datter av grunnleggeren av Porsgrunds Porselænsfabrik, Johan Jeremiassen, har gått bort. Rachlew døde på sentralsykehuset i Akershus 20. januar, hele 108 år gammel. | Sigrid Rachlew var selv med på å prege produkter fra PP. Det var nemlig hun som i sin ungdom tegnet den etter hvert så berømte nisse-dekoren som PP siden har hatt så mye glede av.»
3. 1 2  Lie, Inger-Marie (1986). *Porsgrund porselen i de tusen hjem*. Larvik og omegns museumsforening.
4. 1 2  «Sigrid (106) - piken med "nisseterrinen"». *Akershus Amtstidende*. Frogn. 23. november 1990.
5. ↑  «Hundre år gamle nisser er fortsatt bestselgeren». *Telemarksavisa*. Skien. 19. desember 2004.
6. ↑  «Dyktig dekket». *Rogalands Avis*. Stavanger. 11. november 2011. «De skøyeraktige nissene har blitt en del av norsk kulturarv. (---) Dette serviset topper Christiania Glasmagasins salgsstatistikk hver jul, sier Bonsak.»
7. 1 2  «Nisse-tegneren droppet kunsten». *Telemarksavisa*. 19. desember 2004. Besøkt 14. juni 2023.
8. 1 2  Halvorsen, Josef (1997). *"Gammelt Porsgrund"*. Grenmar. ISBN 8299299829.

|  |  |
| --- | --- |
| Oppslagsverk/autoritetsdata | Historisk befolkningsregister
 |
Helleland kirke
**Helleland** er en bygd på sørvestlandet som ligger langs E39 ca. 13 km utenfor Egersund. Bygden består blant annet av områdene Folhammaren, Svalestad, Strømstad, Birkeland, Dybing, Årrestad, Løvold samt byggefeltet Skjerpe. 

Helleland var en tidligere selvstendig kommune i Rogaland fylke, etablert som Helleland formannskapsdistrikt i 1837. Den 1. januar 1965 ble Helleland med 851 innbyggere slått sammen med Egersund og Eigersund kommuner samt to kretser fra Heskestad kommune til den nye Eigersund kommune.

På Helleland finner man flere spor av andre verdenskrig, blant annet Mysinghålå. Dette var et hulrom under en stor stein et stykke ut i skogen som under 2. verdenskrig ble brukt som skjulested. På dette stedet gjemte flere personer seg for tyskerne, blant annet fordi de oppbevarte forbudt radioutstyr. Tyskerne klarte aldri å oppdage stedet. På Helleland finner man også minnesmerker etter to engelske fly som styrtet der i forbindelse med sabotasjeforsøket Operasjon Freshman, et ledd i Vemork-aksjonen, som var rettet mot tungtvannsanlegget på Vemork i Telemark. 

Langrennsløper Tor-Arne Hetland kommer fra Helleland.


|  |  |
| --- | --- |
| Oppslagsverk/autoritetsdata | GeoNames
 |
**Kent Joachim Valio** (født 6. april 1972) er en samisk medieperson, første gang ansatt i Norsk rikskringkasting i 1994 da han var stuntreporter i TV-programmet Kakaos TV-show.

Utdanning og arbeid
-------------------

Valio har en mastergrad i ledelse (økonomi, internkommunikasjon og PR) fra Handelshøyskolen BI (2010) og en cand.mag. grad (statsvitenskap, journalistutdanning, samisk språk og historie) fra Universitetet i Nordland (1999). Valio var frilansjournalist allerede mens han gikk på videregående skole, og også mens han studerte samisk språk og senere samisk historie (1989-1992).Han var fast ansatt i den samiske avisa Sámi Áigi (1992-1994), mens han tok journalistutdanningen og arbeidet som PR-rådgiver i en kort periode, mens han tok sin mastergrad (2009-2010).

Valio var redaksjonssjef i NRK Sápmi da de nordisk-samiske TV-nyhetene (Ođđasat) ble startet i 2001 og var også programmets første mannlige programleder/vaktsjef. Valio har vært journalist, videoreporter, vaktsjef, nyhetsredaktør og prosjektsjef i NRK Sápmi. Han har også fungert som sjef for NRK Sápmi i kortere perioder.
I 2006 laget Kent Valio to dokumentarer om overgrepene i Kautokeino, sammen med Håkon Haugsbø i NRK Brennpunkt.

I desember 2022 ble han bedt om å fratre som kommunedirektør i Kautokeino kommune.

Priser
------

For sitt arbeid i NRK, har Valio vunnet fire journalistpriser:

* Den samiske journalistprisen for 2004
* Årets journalist i Finnmark 2007
* NRK Sami Radios journalistpris 2007 for programmer om overgrepssakene fra Kautokeino

Referanser
----------

1. ↑   LinkedIn, LinkedIn personlig profil-ID kentvalio, besøkt 23. desember 2021[Hentet fra Wikidata]
2. ↑  Kakaos Tv-show 11.01.2013
3. ↑  «*Ti år med samiske nyheter* Artikkel hos sagat.no». Arkivert fra originalen 9. august 2014. Besøkt 6. august 2014.
4. ↑  Metoderapport SKUP 2006[*død lenke*]
5. ↑  *Samisk pris til Kent Valio* Arkivert 8. august 2014 hos Wayback Machine. Artikkel i Journalisten 08.04.2005
6. ↑  «02.11.2007 *Priser til Valio og Hætta.* Artikkel i Journalisten». Arkivert fra originalen 8. august 2014. Besøkt 6. august 2014.

Eksterne lenker
---------------

* NRK Kautokeino-oppgjøret del 1
* NRK Kautokeino-oppgjøret del 2
* *Der joik er synd. Kronikk av Kent Valio hos nrk.ytring 18.10.2013*
**Terje Richard Venold** (født 6. juni 1950) er en norsk industrileder, som var konsernsjef i Veidekke fra 1989 til 2013.

Venold har vært toppleder i Veidekke i over 20 år. Han begynte sin yrkeskarriere allerede som 15-åring i farens bedrift. Venold er utdannet siviløkonom ved Handelshøyskolen BI i Oslo. Etter studiene jobbet han flere år både i Norsk Data AS og senere i Blystad-Gruppen. 

Venold har fått flere utmerkelser for sitt lederskap. Blant annet fikk han prisen Årets leder av Økonomisk Rapport i 1998, Arbeidsmiljøprisen i 2000, og Kunsten å lede av HR Norge i 2007. 

Venold var i 2009 den første lederen av et børsnotert selskap i Norge som startet å blogge.

Tidligere stillinger i Veidekke ASA
-----------------------------------

* 1988 – 1989: Viseadm. direktør og stedfortreder for adm. direktør
* 1985 – 1988: Økonomidirektør
* 1981 – 1985: Økonomisjef

Referanser
----------

1. ↑  «Arne Giske tar over etter Terje R. Venold som konsernsjef i Veidekke - Press - Veidekke i Norge». *veidekke.no*. Arkivert fra originalen 24. juli 2020. Besøkt 22. juli 2020.

Eksterne lenker
---------------

* Terjes tanker – konsernsjefens blogg
* Veidekke i Norge
Landakotskirkja
Trefigur fra det 14. århundre forestillende Madonna og Barnet, donert til den katolske kirke i 1929. Da pave Johannes Paul II besøkte Island i 1989, kronet han statuen.  Foto: Orf3us  
**Landakotskirkja** («Landakotkirken»), egentlig *Basilika Krists konungs*, er domkirken til den katolske kirken på Island. Den er som regel referert til som *Dómkirkja Krists konungs*. Landakotskirkja ligger i den vestlige delen av Reykjavík, på eiendommen Landakot. Den har et spesielt flatt tak, i motsetning til de vanlige kirketårnene.

Historie
--------

De første katolske prestene som ankom Island etter reformasjonen var franskmennene Bernard Bernard og Jean-Baptiste Baudoin. De kjøpte gården Landakot i Reykjavík, og bosatte seg der tidlig på 1800-tallet. De bygde et lite kapell i 1864. Et par år senere ble en liten trekirke reist ved *Túngata* (gate i Reykjavik), nær Landakot.

Etter første verdenskrig så islandske katolikker behovet for å bygge en større kirke til det økende antallet katolikker. De besluttet å bygge en neo-gotisk kirke, og ga oppgaven til arkitekten Guðjón Samuelsson. Etter flere års bygging ble Landakotskirkja endelig innviet 23. juli 1929. Det var den største kirken i Island på den tiden.

I dag er Landakotskirkja et tydelig landemerke i vestlige Reykjavík. Den eneste katolske skolen på Island, Landakotsskóli, ligger i nærheten.

Referanser
----------

1. 1 2  *About the Cathedral*, catholica.is. Besøkt 18. oktober 2015 Arkivert 1. november 2015 hos Wayback Machine.
2. 1 2  *Cathedral Christ the King, brosjyre fra Catholica.is. Besøkt 18. oktober 2015*

Portal: Island
***Knowledge and the Body-Mind Problem: In Defence of Interaction*** («Viten og kropp–sinn-problemet. Et forsvar for interaksjon») er en bok av den østerriksk-britiske filosofen Karl Popper (redigert av Mark Amadeus Notturno i samarbeid med forfatteren), som kom ut på forlaget Routledge (London) i 1994, bare kort tid etter forfatterens død. Boka inneholder en tidligere upublisert foredragsrekke i seks deler, som Popper holdt ved Emory University i 1969. Siden Popper hadde holdt foredragene uten manus, er boka basert på en transkripsjon av et båndopptak av foredragene. Popper tar opp sinnsfilosofiske temaer, spesielt kropp–sinn-problemet, som han utdyper i bøkene *Objective Knowledge* (1972) og *The Self and Its Brain* (1977).

Popper begynner med å skissere det han kaller «objektiv viten» (eller «verden 3»), altså teorier og annen form for kunnskap som har blitt delt med andre (gjennom språk eller skrift) og dermed eksisterer uavhengig av de subjektive tankene til opphavspersonen («verden 2»). Ifølge Popper har det skjedd en samevolusjon mellom objektiv viten og det menneskelige sinn, muliggjort gjennom språket.

Poppers tilnærming til kropp–sinn-problemet er at ingen av de foreslåtte forklaringene kan *motbevises*, men han presenterer argumenter mot både fysikalismen (materialismen, dvs. at bare kroppen er reell), idealismen (at bare sinnet er reelt) og epifenomenalismen (at sinn og kropp er to sider av samme sak). Selv forsvarer han en interaksjonisme, som går ut på at den fysiske verden kan påvirkes av objektiv viten, med bevisstheten eller *jeg*-et som bindeledd.

Eksterne lenker
---------------

* Tilgjengeligheten av boka ved ulike bibliotek og bokhandlere:
	+ ISBN 0415115043
	+ ISBN 0415135567
*Berthold Maria Graf Schenk von Stauffenberg er nevø*

**Berthold greve Schenk von Stauffenberg** (født 15. mars 1905 i Stuttgart i Tyskland, død 10. august 1944 i Berlin) var en tysk jurist og marineoffiser som ble henrettet av naziregimet på grunn av sin medvirking i 20. juli-attentatet mot Hitler.

Liv og virke
------------

### Bakgrunn

Utdypende artikkel: Schenk von Stauffenberg

Han tilhørte en av de eldste og fornemste sydtyske aristokratiske og katolske familier, og var sønn av den württembergske overhoffmarskalk greve Alfred Schenk von Stauffenberg og Caroline, født grevinne Üxküll-Gyllenband. Han var tvillingbror av greve Alexander Schenk von Stauffenberg, og eldre bror av greve Claus Schenk von Stauffenberg.

Etter å ha avsluttet jusstudiet ble han 1927 privatdosent i internasjonal rett ved Kaiser-Wilhelm-Institut i Berlin. Mellom 1931 og 1933 arbeidet han ved Den internasjonale domstolen i Haag som ekspert på sjøkrigsrett.

### Annen verdenskrig, arbeid mot Hitler

Ved begynnelsen av andre verdenskrig var han i overkommandoen i *Kriegsmarine* som stabsdommer. Det var på denne tiden han kom i kontakt med ledende antinazistiske kretser i det konservative miljøet, som han også kunne vinne sin bror og sin fetter greve Peter Yorck von Wartenburg for. Hans leilighet i Tristanstraße i Berlin, hvor også broren Claus tidvis bodde, ble et viktig møtested for personene tilknyttet det senere attentatet og statskuppforsøket den 20. juli 1944.

På dagen for attentatet var Berthold von Stauffenberg i Bendlerstraße og organiserte forbindelsene til marinens overkommando. Han ble arrestert om natten den 21. juli, og 10. august samme år dømt til døden av folkedomstolen (*Volksgerichtshof*) og hengt samme dag.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, oppført som Berthold Schenk Graf von Stauffenberg, Munzinger IBA 00000025328, besøkt 9. oktober 2017[Hentet fra Wikidata]
4. 1 2   Brockhaus Enzyklopädie, oppført som Berthold Schenk von Stauffenberg, Brockhaus Online-Enzyklopädie-id schenk-von-stauffenberg-berthold, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. 1 2   Genealogics[Hentet fra Wikidata]

Litteratur
----------

* Peter Hoffmann: *Claus Schenk Graf von Stauffenberg und seine Brüder*; Stuttgart 1992

Eksterne lenker
---------------

* Stauffenberg minnested i Stuttgart
* Biografi på minnested for den tyske motstandbevegelsen

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** Munzinger (iba)
 |

Portal: Andre verdenskrig
**Landbruksdirektoratet** er et norsk direktorat som ble opprettet 1. juli 2014 gjennom en sammenslåing av Statens landbruksforvaltning og Statens reindriftsforvaltning.

Direktoratet har ansvar for alle fagområder innen landbrukssektoren, herunder jordbruk, skogbruk, reindrift og andre aktiviteter basert på landbrukets ressurser.

Landbruksdirektoratet er underlagt Landbruks- og matdepartementet og er lokalisert i Oslo, Steinkjer og Alta. Avdelingen som arbeider med reindriftsspørsmål er lokalisert i Alta.

Jørn Rolfsen ble i statsråd 6. juni 2014 åremålsbeskikket som direktør i Landbruksdirektoratet fra 1. juli 2014 til 1. juli 2018. I 2018 ble åremålet forlenget til 2024. Widar Skogan er fra 2022 direktør for avdelingen i Alta.

Referanser
----------

1. ↑  .
2. ↑  Nytt Landbruksdirektorat
3. ↑  Nyhet fra SLF Arkivert 14. juli 2014 hos Wayback Machine.
4. ↑  Hegnar.no
5. ↑  Nyhet fra SRF
6. ↑

Eksterne lenker
---------------

* (no) Offisielt nettsted Rediger på Wikidata

* (se) Offisielt nettsted Rediger på Wikidata
* (no) Landbruksdirektoratet på Facebook Rediger på Wikidata

* (no) Landbruksdirektoratet på Facebook Rediger på Wikidata

* (no) Landbruksdirektoratet på Instagram Rediger på Wikidata

* (no) Landbruksdirektoratet på LinkedIn Rediger på Wikidata

* (no) Landbruksdirektoratet på Vimeo Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Forvaltningsdatabasen **·** Brønnøysundregistrene
 |
Et **fiskebenstannhjul** er en bestemt type **dobbelte spiralformede tannhjul**, en kombinasjon av to spiralformede tannhjul med motsatt retning. Fra toppen ser dette ut som bokstaven V, og sammen danner de  et fiskebensmønster. I motsetning til spiralformede tannhjul gir fiskeben ikke noen ekstra aksial belastning.

I likhet med spiralformede tannhjul har fiskebenstannhjul fordelen av å overføre kraften enkelt fordi flere tenner vil være i inngrep samtidig. Deres fordel over det spiralformede tannhjulet er at sidebelastningen balanseres ved at av den andre halvparten også tar belastning. Dette betyr at fiskeben kan brukes i girkasser uten å kreve et betydelig trustlager.

Citroën
-------

Citroën fiskeben piniong og kronhjul
Logoen til bilprodusenten Citroën er en grafisk fremstilling av et fiskebensdrev, og reflekterer André Citroëns tidligere involvering i produksjonen av disse drevene. Tidlig Mors og Citroën - biler brukte et fiskebensdrev i bakakselen.

Referanser
----------

1. ↑   *Double Helical Gears sometimes known as Herringbone Gears*, Hewitt & Topham, besøkt 2015-02-14
2. ↑  Herringbone gears Arkivert 25. desember 2007 hos Wayback Machine. Arkivert desember 25, 2007, hos Wayback Machine
3. ↑  *The Autocar* (c. 1919). *Autocar Handbook* (Ninth utg.). London: Iliffe & Sons.
En **fiskekvote** er en rettighet til å fiske en begrenset mengde fisk. Kvoter gjelder ofte spesifikke fiskeslag og geografiske områder. Fiskekvoter begrunnes oftest i ressursforvaltning – den langsiktige fiskebestanden skal bevares, slik at man kan høste av den i tilnærmet evig tid. Dog kan fiskekvoter også gi en inntekt, en grunnrente, til den som forvalter fiskebestanden – som oftest en stat. Det internasjonale havforskningsrådet er rådgivende organ for fastsetting av fiskekvoter.

Fartøykvoter og omsettelige kvoter
----------------------------------

I Norge ble fiskekvoter for alvor innført på 1980-tallet. Først innførtes fartøykvoter, hvor totalmengden av et fiskeslag som etter forskeres anbefalinger kunne fiskes, ble fordelt på alle fartøy som deltok i fisket. På grunn av relativt små kvoter per fartøy og dermed dårlig lønnsomhet gikk man etterhvert over til omsettelige kvoter, hvor disse i praksis kan kjøpes og selges for markedspris. Dette er omstridt, fordi mange ser på fisken som en felles ressurs som tilhører alle, og det kan også være i strid med havressursloven.

Referanser
----------

1. ↑  Meld. St. 32 (2018–2019) Et kvotesystem for økt verdiskaping — En fremtidsrettet fiskerinæring. regjeringen.no. Besøkt 20. februar 2021.

Eksterne lenker
---------------

* Søk etter *Fiskekvote* i Bokmålsordboka og Nynorskordboka eller i Det Norske Akademis ordbok

|  |  |
| --- | --- |
| Oppslagsverk/autoritetsdata | Store Danske Encyklopædi
 |
En **isobar prosess** er en termodynamisk prosess der trykket er konstant, 
{\displaystyle \Delta P=0}. Varmen som blir overført til systemet gjør et arbeid, men endrer også den indre energien til systemet: 

Det gule området er arbeidet som er gjort
{\displaystyle Q=\Delta U+W\,}
ifølge termodynamikkens første lov der *W* er arbeidet gjort *av* systemet, *U* er indre energi, og *Q* er varme. Trykk-volumarbeid (*av* systemet) er definert som: 

{\displaystyle W=P\Delta V\,}
men siden trykket er konstant betyr dette at 

{\displaystyle W=\Delta (P\,V)}.
Ved å bruke den ideelle gassloven får vi

{\displaystyle W=n\,R\,\Delta T}
hvis vi tenker oss at mengden av gass er konstant (for eksempel ingen faseendringer). Siden det generelt er slik at 

{\displaystyle \Delta U=n\,c\_{V}\,\Delta T}
så kan en sette de to siste ligningene inn i den første ligningen: 

{\displaystyle Q=n\,c\_{V}\,\Delta T+n\,R\,\Delta T}
{\displaystyle =n\,(c\_{V}+R)\,\Delta T}.
Størrelsen i parentes er den spesifikke varmen ved konstant trykk:

{\displaystyle c\_{p}=c\_{V}+R}
og dersom gassen ligningen gjelder for er enatomisk er {\displaystyle c\_{V}={\frac {3}{2}}R} og {\displaystyle c\_{p}={\frac {5}{2}}R}.

Entalpi
-------

En isokor prosess er skildret som {\displaystyle Q=\Delta U}. En kan få en lignende ligning for isobare prosesser. Om en setter inn den andre ligningen i den første får vi

{\displaystyle Q=\Delta U+\Delta (P\,V)=\Delta (U+P\,V)}
Størrelsen *U + P V* er en tilstandsfunksjon kalt entalpi, og blir uttrykt som *H*. 
Derfor kan en beskrive en isobar prosess som

{\displaystyle Q=\Delta H\,}.

Se også
-------

* Adiabatisk prosess
* Syklisk prosess
* Isokor prosess
* Isoterm prosess
* Polytropisk prosess
* Isoentalpisk prosess
**Ricky Donnell Ross** (født 30. januar 1960), også kjent som **«Freeway» Ricky Ross**, er en tidligere dømt amerikansk narkobaron best kjent for sitt «narkotikaimperium» som han hadde i Los Angeles tidlig på 1980-tallet.

Biografi
--------

Tilnavnet «Freeway» kom fra hans eierskap av flere eiendommer langs Los Angeles’ havneområde som heter Harbor Freeway foruten også beliggenheten av en *freeway*, amerikansk for motorveg, i nærheten av hans barndomshjem. I løpet av den tiden han var på toppen av sin karriere, hevdet Ross å ha solgt for «3 millioner dollar på en dag». I henhold til avisen *Oakland Tribune*, «I løpet av hans framgang har etterforskerne beregnet at Ross eksporterte flere tonn med kokain til New York, Ohio, Pennsylvania og andre byer, og tjente mer enn 600 millioner dollar i prosessen.»

I 1996 ble Ross dømt til fengselsstraff etter å ha blitt funnet skyldig og dømt for å ha forsøkt å kjøpe mer enn 100 kg med kokain fra en føderal agent. Ross ble et emne preget av kontrovers senere det samme året grunnet en rekke artikler skrevet journalisten Gary Webb i avisen *San Jose Mercury News* som kastet lys på forholdet mellom en av Ross kokainkontakter, Danilo Blandon, og CIA som en del av Iran-Contras-skandalen. Beslutningen i Ross’ sak ble framlagt for den føderale ankedomstol og hans dom ble redusert til 20 år. Hans dom ble deretter ytterligere redusert grunnet særdeles god oppførsel og han ble forflyttet til et halvvegshus i California i mars 2009. Ross ble løslatt fra fengsel den 29. september 2009.

Referanser
----------

1. ↑   Internet Movie Database, besøkt 26. juni 2019[Hentet fra Wikidata]
2. ↑  «Federal Bureau of Prisons». Arkivert fra originalen 14. september 2012. Besøkt 7. desember 2012.
3. ↑  United States Department of Justice Archive
4. ↑   Webb, Gary (19. august 1996): «Shadowy origins of crack epidemic». *San Jose Mercury News*
5. ↑   Cockburn, Alexander & St. Clair, Jeffrey (1999): *Whiteout: The CIA, Drugs and the Press*, Verso Publishing. s. 6-7
6. ↑   Johnson, Scott (17. april 2012): «The return of ‘Freeway’ Ricky Ross, the man behind a crack empire», Oakland Tribune
7. ↑  «Drugs and the CIA», utdrag fra nyhetsprogram fra NBC: «Drugs and the CIA», via *YouTube*
8. ↑  «Federal Bureau of Prisons». Arkivert fra originalen 10. mars 2012. Besøkt 12. desember 2012.

Eksterne lenker
---------------

* (en) Freeway Rick Ross – kategori av bilder, video eller lyd på Commons Rediger på Wikidata
* (en) Ricky Donnell Ross på Internet Movie Database Rediger på Wikidata
* (en) Ricky Donnell Ross på Twitter Rediger på Wikidata
* (en) Freewayrick.com Rick Ross' offisielle nettsted
* (en) Freewayenterprise.com Rick Ross' nettsted for (bygging av) sosiale media
* (en) «Jimmy DaSaint and Freeway Ricky Ross's Book» Black Scarface
* (en) AmericanDrugWar.com, nettsted for kampen mot narkotika

  


|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz
 |